Shirika laungama uvuvi umenoga ila ukosefu wa uhifadhi ni pigo kuu
Language: Swahili | Genre: News

Shirika laungama uvuvi umenoga ila ukosefu wa uhifadhi ni pigo kuu 
Mwenyekiti wa shirika la mkopo la Kilifi Fishers, Kassim Shali mnamo Jumatano alisema kuwa wavuvi kutoka maeneo ya uvuvi (BMU) katika kaunti ya Kilifi wamepata hasara ya takriban Sh5 milioni kwa kutokuwa na vifaa vya kuhifadhi samaki. 
Hasara hii ilitokea walipovua viwango vya juu vya samaki tangu mwezi wa Disemba mwaka jana hadi sasa, baada ya kushirikisha wavuvi kutoka Pemba, Tanzania ambao wana ujuzi wa kuvua katika maeneo ya ndani ya bahari. 
Akizungumza katika kivukio cha feri cha kitambo katika mji wa Kilifi, Bw Shali alisema kuwa wavuvi katika maeneo hayo hawana vifaa vya kisasa vya kuhifadhi idadi kubwa ya samaki, jambo ambalo limaeathiri soko lao. 
"Zaidi ya tani tatu za samaki hu vuliwa kila siku lakini hatuna mahali pa kuwahifadhi. Wavuvi na wachuuzi wa samaki wanapata hasara wakati huu ambapo mavuno ni mengi na soko la samaki ni duni, akasema. 
Wavuvi na wauzaji samaki wamelazimika kukopesha samaki wao kwa wafanyabiashara katika miji ya Mtwapa na Mombasa na bado hawajalipwa. Baadhi ya samaki hao wamekaushwa kwa matumizi ya baadaye huku wengine wakiuzwa kwa bei ya chini. 
Kwa sasa bei ya samaki imeteremka kutoka Sh250 kwa kilo moja hadi Sh100. 
Kulingana na Bw Shali, kulikuwa na mtambo wa kuhifadhi samaki ambao uliundwa miaka 10 Iiliyopita wakati Gavana Amason Kingi alikuwa waziri wa uvuvi, lakini uliharibika. 
Alisema kwa sasa wavuvi wamelazi mika kutafuta soko haraka kabla samaki waharibike.